Source: http://docplayer.fi/1188027-Varkauden-pieksamaen-seudun-palvelukohteiden-opastussuunnitelma.html
Timestamp: 2017-08-16 17:44:44+00:00
Document Index: 10928338

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Varkauden - Pieksämäen seudun palvelukohteiden opastussuunnitelma - PDF
Download "Varkauden - Pieksämäen seudun palvelukohteiden opastussuunnitelma"
Aimo Kaarlo Lahti
1 Varkauden - Pieksämäen seudun palvelukohteiden opastussuunnitelma
3 Varkauden - Pieksämäen seudun palvelukohteiden opastussuunnitelma Tiehallinto Kuopio 2009
4 Valokuvat: Tomi Kärnä Kopijyvä Kuopio 2009 Julkaisua saatavana: Tiehallinto, Savo-Karjalan tiepiiri Tiehallinto Savo-Karjalan tiepiiri PL 1117 (Kirkkokatu 1) Kuopio Puhelinvaihde
5 ESIPUHE Palvelukohteilla tarkoitetaan tienkäyttäjille palveluja tarjoavia palveluyrityksiä ja -toimintoja. Palvelukohteiden opastukseen käytetään erilaisia opastusmerkkejä ja kohdetunnuksia. Opastusmerkkien asettaminen ja ylläpito ovat yleensä opastettavan kohteen ylläpitäjän vastuulla. Opastusmerkit edellyttävät tienpitäjän lupaa. Vuonna 2007 palvelukohteiden viitoitusuudistuksessa laajennettiin opastusmerkeissä ruskean värin käyttöä, lisättiin kohdetunnusten määrää ja otettiin käyttöön uusia opastusmerkkejä. Myös palvelukohteiden viitoitusohjeita ja yleisiä viitoitusperiaatteita tarkistettiin. Suunnitelman tavoitteena on saada alueelle yhtenäinen, selkeä ja ajallisesti kestävä palvelukohteiden viitoitusjärjestelmä, joka helpottaa tienkäyttäjiä löytämään tarvitsemansa palvelut. Suunnittelualue käsittää Pieksämäen ja Varkauden kaupungit sekä Joroisten ja Leppävirran kunnat. Heinäveden kunta on sisältynyt vuonna 2008 valmistuneeseen Savonlinnan seudun palvelukohteiden opastussuunnitelmaan. Suunnitelmaa laadittaessa on käytetty Tiehallinnon vuonna 2007 uusittuja ohjeita Palvelukohteiden alueellisen opastussuunnitelma laatiminen ja Palvelukohteiden viitoitus. Suunnitelman projektiryhmän työskentelyyn ovat osallistuneet: Raimo Kaikkonen, puh. joht. Pekka Koistinen Jukka Tamminen Harri Hyyryläinen Antti Haikka Tiina Koponen Pekka Kansanen Ritva Tissari-Ylönen Eeva Lemiläinen Jouko Kohvakka Soili Tonteri Timo Leppänen Savo-Karjalan tiepiiri Savo-Karjalan tiepiiri Kaakkois-Suomen tiepiiri Kaakkois-Suomen tiepiiri Tiehallinto, lupapalvelut Joroisten kunta Leppävirran kunta Pieksämäen kaupunki Varkauden kaupunki Pohjois-Savon liitto Varkauden Yrittäjät ry Varkauden Yrittäjät ry Projektiryhmä on pitänyt kaksi kokousta. Marraskuussa 2009 on pidetty palvelukohdeyrittäjille ja sidosryhmille tarkoitetut esittelytilaisuudet Pieksämäellä ja Varkaudessa. Suunnitelman laatijana ja projektiryhmän sihteerinä on toiminut Destia Oy, jossa suunnittelutyöstä ovat vastanneet Olli Mäkelä ja Tomi Kärnä. Kuopio joulukuussa 2009 Tiehallinto
6 6 Varkauden - Pieksämäen seudun palvelukohteiden opastussuunnitelma Sisältö 1 JOHDANTO Palvelukohteiden opastusjärjestelmä Palvelukohteiden opastusmerkit Palvelukohteiden seudullinen opastussuunnitelma 12 2 SUUNNITTELUALUE 14 3 OPASTUKSEN NYKYTILA Nykyinen palvelukohteiden viitoitus Huomioita palvelukohteiden viitoituksesta 16 4 PALVELUKOHTEIDEN OPASTUS Opastuksen yleisperiaatteet Suunnitelman laatiminen ja sisältö Suunnitelman sisältö palvelukohdetyypeittäin Opastuspiste (tunnus 711) Opastustoimisto (tunnus 712) Ensiapu (tunnus 715) Autokorjaamo (tunnus 721) ja huoltoasema (tunnus 722) Hotelli tai motelli (tunnus 723) Ruokailupaikka (tunnus 724) Kahvila tai pikaruokapaikka (tunnus 725) Leirintäalue (tunnus 733) ja matkailuajoneuvoalue (tunnus 734) Ulkoilualue (tunnus 742) Museo tai historiallinen rakennus (tunnus 772a) Luontokohde (tunnus 772c) Näköalapaikka (tunnus 772d) Muu nähtävyys (tunnus 772f) Uintipaikka (tunnus 773a) Kalastuspaikka (tunnus 773b) Hiihtohissi (tunnus 773c) Golfkenttä (tunnus 773d) Mökkimajoitus (tunnus 774a) Aamiaismajoitus (tunnus 774b) Suoramyyntipaikka (tunnus 774c) Käsityöpaja (tunnus 774d) Ratsastuspaikka (tunnus 774f) 43
7 Varkauden - Pieksämäen seudun palvelukohteiden opastussuunnitelma 7 5 OPASTUSLUPAMENETTELY 44 6 OPASTUSSUUNNITELMAN TOTEUTTAMINEN JA YLLÄPITO 46 LÄHDELUETTELO LIITTEET
8 8 Varkauden - Pieksämäen seudun palvelukohteiden opastussuunnitelma
9 Varkauden - Pieksämäen seudun palvelukohteiden opastussuunnitelma 9 JOHDANTO 1 JOHDANTO Palvelukohteilla tarkoitetaan tienkäyttäjille palveluja tarjoavia palveluyrityksiä ja -toimintoja. Tällaisia ovat esim. hotellit, retkeilymajat, leirintäalueet, kahvila- ja ravintolapalvelut, erilaiset aktiviteetit ja nähtävyydet. Myös paljon liikennettä aiheuttavat kohteet, kuten uimapaikat, museot, huvipuistot ja laskettelukeskukset on opastettu opastusmerkein. Palvelukohdetunnuksin opastetaan lisäksi yleiseen turvallisuuteen ja matkailuun liittyviä palveluita, joita ovat esim. ensiapu, huoltamo ja levähdysalue. Palvelukohteiden opastukseen käytetään erilaisia opastusmerkkejä ja kohdetunnuksia. Opastusmerkkien asettaminen ja ylläpito ovat yleensä opastettavan kohteen ylläpitäjän vastuulla. Opastusmerkit edellyttävät tienpitäjän lupaa. 1.1 Palvelukohteiden opastusjärjestelmä Maantiellä viitoituksen tarkoituksena on yhdessä asianmukaisen tiekartan kanssa, johon tienkäyttäjä tutustuu ennen matkalle lähtöä, opastaa tienkäyttäjä kohteeseen edullisinta reittiä. Palvelukohteiden viitoitus täydentää reittiopastusta osoittamalla tienkäyttäjälle tämän matkan aikana tarvitsemia palveluja. Opastusjärjestelmän rakenne muodostuu kolmesta tasosta (kuva 1-1). Kuva 1-1. Opastusjärjestelmän kolmitasoinen rakenne (Lähde: Tiehallinnon ohjejulkaisu: Palvelukohteiden viitoitus).
10 10 Varkauden - Pieksämäen seudun palvelukohteiden opastussuunnitelma JOHDANTO Ensimmäinen taso - Tiekartat ja tieverkon viitoitus Tienkäyttäjä suunnistaa tieverkolla tiekartassa esitettyihin kohteisiin vertailemalla tiekarttaa ja tieverkon viitoitusta toisiinsa. Suunnistaminen tieverkolla on mahdollista tunnistamalla tienviitoista tiekartalla esiintyvät tienumerot ja maantieteelliset erisnimet. Toinen taso - Opastuspaikat Tienkäyttäjä suunnistaa tiekartalle merkittyyn tai viitoitettuun opastuspaikkaan halutessaan monimuotoisempaa ja tarkempaa tietoa sijaintiympäristönsä palveluista ja kohteiden sijainnista kuin mitä tiekartta tarjoaa. Opastuspaikkaan saapuessaan tienkäyttäjä kohtaa vähintään ulko- tai sisätiloihin sijoitetun alueellisen opastuskartan (opastuspiste) tai sisätiloihin sijoittuvan interaktiivisen opastuspäätteen tai matkailuneuvontapisteen (opastustoimisto). Opastuspaikkojen tehtävä on opastaa tienkäyttäjä sille tielle, josta lopulliseen määränpäähän käännytään. Hyvin varustetusta opastuspaikasta tienkäyttäjä voi ottaa mukaansa alueen matkailupalveluja esittelevän kartan, joka toimii varmistuksena matkalla perille. Kolmas taso - Lähiviitoitus Tienkäyttäjä ohjataan perille kohteeseen lähiviitoituksella. Lähiviitoituksen perustyökaluja ovat osoitejärjestelmää tukevat tien- ja kadunnimikilvet sekä lähi-, paikallis- ja erityiskohteita osoittavat tienviitat, joita täydennetään tarvittaessa palvelukohteiden opastusmerkeillä ja erilaisilla toimintoja kuvaavilla osoiteviitoilla. 1.2 Palvelukohteiden opastusmerkit Käytettävät liikennemerkit ja tunnukset Tienkäyttäjille tarkoitettuja palveluja osoitetaan tieliikenneasetuksen mukaisilla (kuva 1-2) - palvelukohteen A- ja B-tyypin opastustauluilla - palvelukohteen erkanemisviitalla - palvelukohteen osoiteviitalla - palvelukohteen osoiteviitan ennakkomerkillä ja - matkailutiemerkeillä. Palvelukohteen opastustauluja käytetään kauempaa tapahtuvaan opastukseen mm. silloin, kun reitti opastettavaan kohteeseen kääntyy risteyksissä. Palvelukohteen osoiteviittaa ja sen ennakkomerkkiä käytetään lähiopastuksena osoittamaan kohteeseen johtavaa liittymää. Palvelukohteiden opastusmerkeissä käytetään tieliikenneasetuksen mukaisia tunnuksia (kuva 1-3). Merkkien ja tunnusten käyttöä on käsitelty tarkemmin Tiehallinnon ohjeessa Palvelukohteiden viitoitus.
11 Varkauden - Pieksämäen seudun palvelukohteiden opastussuunnitelma 11 JOHDANTO Kuva 1-2. Palvelukohteen viitoituksessa käytettävät liikennemerkit. Kuva 1-3. Palvelukohteen viitoituksessa käytettävät tunnukset. Samassa pystytystelineessä voi olla yleensä enintään kolmen kohteen opastus. Saman pystytystelineen taulussa voidaan esittää yhteensä enintään kymmenen tienkäyttäjälle tarkoitettua tietoa, joita ovat tunnukset, nuolet, nimet, aukioloajat ja etäisyydet.
12 12 Varkauden - Pieksämäen seudun palvelukohteiden opastussuunnitelma JOHDANTO Käytettävät värit Palvelukohteiden opastusmerkeissä käytetään sinistä ja ruskeaa pohjaväriä. Sininen on perusväri osoitettaessa kaikille tienkäyttäjille, kuten matkailijoille, ammattiautoilijoille ja liikematkustajille tarkoitettua yleisesti matkoihin liittyvää palvelua (päätoiminnon tunnus ). Ruskea on perusväri osoitettaessa vapaa-ajan matkailuun liittyvää palvelua (päätoiminnon tunnus ). Opastusmerkeissä voidaan tarvittaessa yhdistää sekä sinistä että ruskeaa perusväriä (kuva ohessa). Tarkemmin värien käytöstä eri tilanteissa on ohjejulkaisussa Palvelukohteiden viitoitus. Palvelukohteiden opastusmerkkiuudistus vuonna 2007 Vuonna 2007 tehtiin laaja opastusmerkkiuudistus. Merkittävimmät muutokset olivat: - Palvelukohteiden opastuksessa otettiin käyttöön runsaasti uusia tunnuksia (esim. museo tai historiallinen rakennus, luontokohde, näköalapaikka, eläintarha tai -puisto, golf-kenttä, huvi- ja teemapuisto, aamiaismajoitus, suoramyyntipaikka, käsityöpaja, kotieläinpiha ja ratsastuspaikka). - Opastusmerkeissä otettiin käyttöön ruskea pohjaväri vapaa-ajan matkailuun liittyville palveluille. - Uutena liikennemerkkinä otettiin käyttöön ruskeapohjainen palvelukohteen osoiteviitta ja sen ennakkomerkki, jossa voidaan esittää yksi ruskeapohjaisen merkkiryhmän tunnus. - Aiemmin kokeilulupiin perustunut matkailuteiden viitoitus virallistettiin. Matkailutietunnusta on jatkossa mahdollista käyttää yksittäisen palvelukohteen tai matkailutieinformaatiota sisältävän opastuspaikan opastuksessa. - Aiemmin maaseutuyritysten opastuksessa käytetty mustapohjainen tähkämerkki jäi pois ja maaseutuyritysten viitoitus tapahtuu jatkossa ruskeapohjaisten tunnusten avulla. Palvelukohteiden viitoitus tulee muuttaa uusien käytäntöjen mukaiseksi vuoden 2013 loppuun mennessä. Opastuspaikkojen viitoitus on uusittava jo vuoden 2009 loppuun mennessä. 1.3 Palvelukohteiden seudullinen opastussuunnitelma Palvelukohteiden alueellisia opastussuunnitelmia tehdään kolmella tasolla: 1. Palvelukohteiden maakunnallinen opastussuunnitelma - Maakuntaa tai vielä laajempaa aluetta käsittävä opastussuunnitelma. 2. Palvelukohteiden seudullinen opastussuunnitelma - Useita kuntia tai tiejaksoja käsittävä opastussuunnitelma. 3. Palvelukohteiden paikallinen opastussuunnitelma - Esimerkiksi matkailualuetta, kunnan keskustaajamaa tai ylipäätänsä paljon palveluja käsittävän alueen opastussuunnitelma.
13 Varkauden - Pieksämäen seudun palvelukohteiden opastussuunnitelma 13 JOHDANTO Vuosina on laadittu Etelä-Savon maakunnallinen palvelukohteiden opastussuunnitelma osana koko Kaakkois-Suomen suunnitelmaa ja Pohjois- Savon vastaava suunnitelma osana koko Savo-Karjalan suunnitelmaa. Näissä maakuntatason suunnitelmissa esitetyt periaatteet ja ratkaisut ovat ohjanneet tämän seututason suunnitelman laadintaa (kuva 1-4). Kuva 1-4. Valtakunnalliset ohjeet ja maakuntatasoinen opastussuunnitelma ohjaavat seututasoisen suunnitelman laadintaa. Seutukohtaisen palvelukohteiden viitoitussuunnitelman tavoitteina on edistää palvelukohteiden viitoituksen yleisten tavoitteiden toteutumista aikaansaada suunnittelualueelle yhtenäinen, selkeä ja ajallisesti kestävä sekä helposti ymmärrettävä viitoitusjärjestelmä, jossa on otettu huomioon vuonna 2007 muuttuneet opastusmerkit varmistaa yrittäjien tasa-arvoinen ja oikeudenmukainen kohtelu viitoittamalla samantyyppiset palvelut samalla tavalla lisätä opastuksen uskottavuutta huolehtimalla siitä, että viitoitettavien palvelujen laatu vastaa viitoituksen perusteella saatua mielikuvaa helpottaa Tiehallinnon lupakäsittelijöiden ja sidosryhmien tehtäviä opastusasioissa. Seudullisessa opastussuunnitelmassa kartoitetaan kaikki viitoituskelpoiset palvelukohteet sekä inventoidaan kohteiden nykyinen viitoitus, täsmennetään yleisiä viitoitusperiaatteita alueellisiin olosuhteisiin paremmin sopiviksi ja laaditaan kartoille alueellisten periaatteiden mukaiset opastusmerkkisuunnitelmat. Suunnitelmassa esitetään, millaisin opastusmerkein ja kuinka kaukaa yksittäisen palvelukohteen opastus tulisi toteuttaa. Suunnitelma ohjaa palvelukohteiden opastuksen toteuttamista, mutta lopullisesti yksittäisen kohteen
14 14 Varkauden - Pieksämäen seudun palvelukohteiden opastussuunnitelma SUUNNITTELUALUE opastuksen toteuttaminen ratkaistaan asiaa koskevan lupahakemuksen perusteella, jolloin tarkistetaan lupapäätökseen vaikuttavien tietojen ajantasaisuus. Suunnitelman avulla palvelukohteiden haltijat voivat arvioida opastuksen toteutustapaa ja laajuutta. Suunnitelma nopeuttaa lupakäsittelyä. Vaikka tietty palvelukohde on suunnitelmassa merkitty opastettavaksi, ei tämä edellytä opastuksen toteuttamista, vaan asia on palvelukohteen haltijan ratkaistavissa. Toisaalta se, että tiettyä palvelukohdetta ei ole merkitty suunnitelmassa opastettavaksi, ei välttämättä estä opastusluvan saamista varsinkaan, mikäli tilanne on muuttunut suunnitelman laatimisvaiheessa käytettävissä olleista tiedoista. Epäselvissä tapauksissa kannattaa ottaa yhteyttä tiepiirin lupayhdyshenkilöön, joka voi arvioida tilanteen ja antaa ohjeita ennen lupahakemuksen laatimista. 2 SUUNNITTELUALUE Suunnittelualue käsittää Joroisten, Leppävirran, Pieksämäen ja Varkauden kunnat. Varkauden - Pieksämäen seutukuntaan kuuluva Heinävesi sisältyy v valmistuneeseen Savonlinnan seudun palvelukohteiden opastussuunnitelmaan. Suunnittelualueella asuu v yhteensä noin henkilöä. Suunnittelualueen väkimäärä kasvaa selvästi kesäkausina matkailijoiden ja kesäasukkaiden ansiosta. Maanteitä suunnittelualueella on yhteensä 1250 km. Suunnittelualueen kautta kulkevia pääteitä ovat (kuva 2-1): - Helsingin - Kuopion valtatie 5 - Jyväskylän - Pieksämäen - Varkauden - Joensuun valtatie 23 - Jyväskylän - Kuopion valtatie 9 (suunnittelualueella vain lyhyellä matkalla) - Mikkelin - Pieksämäen - Suonenjoen kantatie 72. Pääteitä täydentää laaja seutu- ja yhdystieverkko. Palvelukohteiden opastuksen toteuttamismahdollisuuksien kannalta maantiet on jaettu kolmeen ryhmään: - moottoritie ja moottoriliikennetie - valtatie ja kantatie - seututie ja yhdystie. Suunnittelualueella ei ole moottori- tai moottoriliikenneteitä, joilla palvelukohteiden opastuksen kannalta on tiukimmat periaatteet. Valta- ja kantateitä, joilla opastuskynnys on muuta tiestöä tiukempi, on yhteensä 240 km. Pääosa maantieverkosta yhteensä 1010 km on seutu- ja yhdysteitä, joille opastuksen järjestäminen on helpompaa.
15 Varkauden - Pieksämäen seudun palvelukohteiden opastussuunnitelma 15 SUUNNITTELUALUE Kuva 2-1. Suunnittelualueen maanteiden toiminnallinen luokitus ja liikennemäärät. Tämä suunnitelma koskee maanteitä eli Tiehallinnon vastuulla olevia teitä. Katuja ja yksityisteitä on käsitelty lähinnä tapauksissa, joissa maantieltä alkava viitoitus on tarpeen johtaa kadun tai yksityistien kautta. Varkauden keskustan läpi kulkeva valtatien 23 osuus sekä Joroisten ja Leppävirran taajamien pääväylät ovat Tiehallinnon vastuulla olevia maanteitä ja on siten käsitelty tässä suunnitelmassa. Muilta osin taajamien katuverkko on kuntien hallinnassa. Kadut eivät kuulu tämän suunnitelman piiriin kuin maanteiltä alkavan opastuksen jatkuvuuden varmistamiseksi. Kunnan toimiessa tienpitäjänä opasteiden pystyttämiseen tarvitaan kunnan lupa.
16 16 Varkauden - Pieksämäen seudun palvelukohteiden opastussuunnitelma OPASTUKSEN NYKYTILA 3 OPASTUKSEN NYKYTILA 3.1 Nykyinen palvelukohteiden viitoitus Nykyinen opastus on inventoitu suunnittelutyön maastokäyntien yhteydessä. Lisäksi Joroisten ja Pieksämäen alueelta on ollut käytettävissä Kaakkois- Suomen tiepiirin v tekemän opastustaulujen inventoinnin digikuvaaineisto. Suunnittelutyön aikana tehty inventointi koskee lähinnä maanteiden varsilla olevaa opastusta, joten pelkästään taajamien katuverkolla tai yksityisteillä olevilla opasteilla viitoitetut kohteet eivät sisälly kattavasti esitettäviin lukuihin. Nykytilan inventointi koskee vain opastustauluja, mutta ei osoiteviittoja. Suunnittelutyön yhteydessä on suunnittelualueella on kirjattu kaikkiaan runsas 400 palvelukohdetta. Näistä nykyisellään 77 kohdetta on opastettu maanteillä olevilla opastustauluilla (taulukko 3-1). Opastettuja kohteita on kunnittain seuraavasti: - Joroinen 7 kohdetta - Leppävirta 26 kohdetta - Pieksämäki 27 kohdetta - Varkaus 17 kohdetta. Päätunnuksen mukaan luokiteltuna yleisimpiä kohteita ovat: - opastuspiste (tunnus 711) 10 kohdetta - hotelli tai motelli (tunnus 723) 7 kohdetta - huoltoasema (tunnus 722) 6 kohdetta - museo tai historiallinen rakennus (tunnus 772a) 6 kohdetta - uintipaikka (tunnus 773a) 6 kohdetta. Osoiteviitoin opastettujen kohteiden määrästä ei ole tarkkaa tietoa. 3.2 Huomioita palvelukohteiden viitoituksesta Osa opasteista on melko iäkkäitä ja heikkolaatuisia eivätkä siten anna kovin houkuttelevaa kuvaa opastettavasta palvelusta. Vuonna 2007 käyttöön otettuja ruskeapohjaisia opasteita on toistaiseksi melko vähän, kaikkiaan alle kymmenen kohteen opastuksessa. Joidenkin opasteiden osalta on epävarmaa, ovatko palvelukohteet toiminnassa ainakaan opasteissa luvatussa laajuudessa. Erityisesti uuden Joroisten - Varkauden valtatien yhteydessä syrjään jääneen vanhan viitostien opastus tulisi tarkistaa tässä mielessä. Joidenkin kohteiden opastuksen uusimisen yhteydessä tunnuksia ei ole tarkistettu vanhassa edelleen käytössä olevassa opastuksessa, vaan samaan kohteeseen opastavia tunnuksia saattaa olla rinnakkaisissa opasteissa (esimerkiksi Joroisten golf-kentän opastus). Kaikkiaan maastoinventointi on antanut vaikutelman, että opasteiden läpikäynti ja tarvittavilta osin uusiminen on tarpeellista ja osalla merkeistä välttämätöntäkin ennen opastusmerkkiuudistuksen vuoteen 2013 ulottuvan siirtymäkauden päättymistä.
17 Varkauden - Pieksämäen seudun palvelukohteiden opastussuunnitelma 17 OPASTUKSEN NYKYTILA Leppävirran kirkonkylän pääliittymissä valtatiellä 5 on tungosta opastettavista kohteista ja liittymissä on tarpeen selvittää yhteisopasteiden käyttömahdollisuus. Taulukko 3-1. Nykyisin maanteiltä opastustauluin opastetut palvelukohteet kunnittain päätunnuksen mukaan. Päätunnus Kunta Yhteensä Joroinen Leppävirta Pieksämäki Varkaus a b 0 772c d 0 772e 0 772f a b c d e 0 774a 0 774b c d e 0 774f 1 1 Yhteensä
18 18 Varkauden - Pieksämäen seudun palvelukohteiden opastussuunnitelma PALVELUKOHTEIDEN OPASTUS 4 PALVELUKOHTEIDEN OPASTUS 4.1 Opastuksen yleisperiaatteet Palvelukohteiden opastuksessa käytetään: - Opastustauluja yleensä silloin, kun kohdetta opastetaan kauempaa ja opastettava reitti kääntyy liittymissä. Kuva 4-1. Esimerkki opastustaulusta (A-tyyppi). - Osoiteviittaa ja mahdollisesti osoiteviitan ennakkomerkkiä kohteen lähiopastuksena. Kuva 4-2. Esimerkki osoiteviitasta.
19 Varkauden - Pieksämäen seudun palvelukohteiden opastussuunnitelma 19 PALVELUKOHTEIDEN OPASTUS Opastusetäisyyteen eli siihen, kuinka kaukaa opastus voidaan aloittaa, vaikuttavat: - Palvelukohteen luonne ja sisältö - erilaiset palvelukohteet opastetaan eri tavoin (vrt. huvipuisto/mökkimajoitus) - mm. laatutekijät, kapasiteetti ja kävijämäärä vaikuttavat - Sijainti suhteessa muihin vastaaviin palveluihin ("kilpailutilanne") - esim. majoitus- tai ravitsemisliikkeistä opastetaan pääsääntöisesti lähimmät kohteet - Palvelukohteen sijainti ja tieluokka - taajamissa opastus on rajatumpaa kuin muualla - taajamien ulkopuolella tien luonne ja -luokka vaikuttavat opastukseen - moottoritie ja moottoriliikennetie ovat rajatuimpia - valtatiellä ja kantatiellä on rajoituksia - seututiellä ja yhdystiellä voidaan opastaa etäämpää. Muita opastuksessa käytettäviä periaatteita ovat: - Palvelukohteiden opastusmerkeissä voi esiintyä vain opastuskriteerit täyttävien toimintojen tunnuksia riippumatta siitä, onko kyseessä kohteen pää- tai oheistoiminto. Pitkiä opastusetäisyyksiä käytettäessä opastuskriteerien tulee täyttyä selkeästi. - Tienkäyttäjä muodostaa mielikuvan palvelukohteesta viitoituksessa esitettyjen tunnusten perusteella. Tämän vuoksi kohteesta on löydyttävä vähintään opastusmerkissä esitetyt palvelut kullekin palvelulle tyypillisenä ja säännöllisenä aukioloaikana. - Toimintakauden päättyessä opastusmerkki tulee poistaa tai peittää. Yksittäinen tunnus tulee peittää silloin, kun sitä vastaavaa kausittaista palvelua ei ole tarjolla muun toiminnan jatkuessa. - Palvelukohde viitoitetaan aina aloituskohdasta perille saakka. Yksittäistä opastustaulua koskevia periaatteita: - Palvelukohteen opastustaulussa voidaan esittää viitoitettavasta kohteesta enintään kolme tärkeintä viitoituskriteerit täyttävän palvelun tunnusta, jotka asetetaan tärkeysjärjestykseen vasemmalta oikealle. - Liikenneturvallisuussyistä samassa pystytystelineessä voi olla enintään kolmen kohteen tai palvelun opastustaulut, joissa voidaan esittää yhteensä enintään kymmenen tienkäyttäjälle tarkoitettua tietoa. - Liittymän yhdellä tulosuunnalla voi tieverkon viitoitukseen kuuluvan suunnistustaulun lisäksi olla palvelukohteiden opastusmerkkejä enintään kahdessa pystytystelineessä, joista vain toisessa saa olla B-tyypin palvelukohteen opastustauluja. Pääteillä, joiden liittymissä saattaa olla ylitarjontaa liittyvien teiden suunnassa oleviin kohteisiin, pyritään eri palvelukohteiden opasteita yhdistämään samaan pystytystelineeseen. Tämän vuoksi on tavoiteltavaa, että yritykset jo opastuslupaa hakiessaan neuvottelevat yhteisten opastustaulujen toteuttamisesta.
20 20 Varkauden - Pieksämäen seudun palvelukohteiden opastussuunnitelma PALVELUKOHTEIDEN OPASTUS Jos viitoitettavia palveluja on niin paljon, ettei kaikkien kohteiden opastusmerkkejä saada mahtumaan liittymän yhdellä tulosuunnalla kahteen palvelukohteiden opastusmerkkejä sisältävään pystytystelineeseen, viitoitetaan palvelukohteet yleensä opastuspisteen kautta. Tällöin tienkäyttäjää opastetaan opastuspisteessä olevilla opastuskartoilla mahdollisimman monipuolisesti alueen palveluista, myös sellaisista, joita ei voida kohdekohtaisesti osoittaa palvelukohteiden opastusmerkeillä. 4.2 Suunnitelman laatiminen ja sisältö Suunnitelman pohjana on käytetty Tiehallinnon v valmistunutta ohjetta Palvelukohteiden alueellisen opastussuunnitelman laatiminen. Palvelukohteiden selvittäminen Suunnitelman pohjaksi on koottu tiedot palvelukohteista, jotka saattavat tulla kysymykseen opastettavina kohteina. Tavoitteena on ollut saada kattava luettelo suunnittelualueen palvelukohteista. Palvelukohdetiedot on koottu seuraavista lähteistä: - Päälähteenä ovat olleet kuntien ylläpitämät yritysrekisterit (Joroinen, Leppävirta ja Varkaus Varkauden seutuportaalin yritysrekisteristä, Pieksämäki kunnan ylläpitämästä yritysrekisteristä) - Hyödynnetty vuosina laadittujen maakunnallisten opastussuunnitelmatöiden yhteydessä eri tahoilta koottu aineisto: - Museovirasto (merkittävät museot, historialliset rakennukset ja muut historialliset nähtävyydet) - Etelä-Savon taidetoimikunta ja Pohjois-Savon taidetoimikunta (merkittävät taiteelliset nähtävyydet) - Etelä-Savon ympäristökeskus ja Pohjois-Savon ympäristökeskus (merkittävät luonnonnähtävyydet ja luontokohteet) - Metsähallitus (kansallispuistot, luontokeskukset sekä merkittävät luonnonsuojelu- ja ulkoilualueet) - Suomen Matkailuorganisaatioiden yhdistys - SUOMA ry (kansainvälisen vihreävalkoisen i-tunnuksen käyttöoikeuden saaneet opastustoimistot). - Erilaiset matkailu- ja kuntaesitteet sekä Varkauden seutuportaalin aineisto sekä internetissä että paperisina. - Projektiryhmän kuntayhdyshenkilöiden tekemät täydennykset ja tarkistukset. Palvelukohteista on koottu Excel-taulukko, joka sisältää yrityksen/kohteen nimi- ja osoitetiedot, kohteen palvelun sisältö (josta arvioitu päätunnus ja sivutunnukset), palvelujen määrä- ja laatutietoja sekä muuta opastuksen toteuttamiseen vaikuttavaa informaatiota. Tietoja on täydennetty maastokäyntien yhteydessä. Osoitetietojen perusteella kohteet on paikannettu (haettu koordinaattitiedot) kohteiden sijoittamiseksi kartalle ja maastokäyntejä varten. Suunnittelutyön pohjaksi on löytynyt runsaat 400 erilaista palvelukohdetta. Luettelo palvelukohteista on liitteenä 1. Yhteenveto suunnitelmassa käsitellyistä palvelukohteista on taulukossa 4-1.
21 Varkauden - Pieksämäen seudun palvelukohteiden opastussuunnitelma 21 PALVELUKOHTEIDEN OPASTUS Taulukko 4-1. Suunnittelualueen palvelukohteet (potentiaaliset opastettavat kohteet) palvelun tyypin (päätunnus) ja kunnan mukaan. Päätunnus Kunta Yhteensä Joroinen Leppävirta Pieksämä- ki Varkaus a b 0 772c d e 0 772f a b c d e 0 774a b c d e 0 774f Yhteensä Kunnittain palvelukohteita on seuraavasti: - Joroinen 50 kohdetta - Leppävirta 89 kohdetta - Pieksämäki 159 kohdetta - Varkaus 125 kohdetta. Eniten kohteita sisältyy seuraaviin päätunnuksen mukaisiin ryhmiin: - autokorjaamo (tunnus 721) 63 kohdetta - mökkimajoitus (tunnus 774a) 59 kohdetta - museo tai historiallinen nähtävyys (tunnus 772a) 35 kohdetta - uintipaikka (tunnus 773a) 52 kohdetta - ruokailupaikka (tunnus 724) 54 kohdetta.
22 22 Varkauden - Pieksämäen seudun palvelukohteiden opastussuunnitelma PALVELUKOHTEIDEN OPASTUS Palvelukohteista suuri osa sijaitsee kaupunkien tai kirkonkylien taajamaalueella, jolloin maantieltä alkava opastustauluopastus ei yleensä tule kysymykseen. Suunnitelmaluettelossa sijaintitieto on tällaisten kohteiden osalta pyritty merkitsemään maantieopastuksen epäämisperusteeksi. Kadulta alkava opastus saattaa kuitenkin olla mahdollinen. Opastussuunnitelman laatiminen Suunnitelmaa laadittaessa on maastokäynnein pyritty tarkistamaan palvelukohteiden nykytila, toiminnan laajuus ja laatu sekä muut opastukseen vaikuttavat seikat. Maastokäyntien yhteydessä kohteita arvioitaessa on käytetty apuna projektiryhmän kuntajäsenten paikallistuntemusta. Suunnitelmaluonnosten pohjalta on pidetty yrittäjille ja muille sidosryhmille tarkoitetut esittely- ja keskustelutilaisuudet Pieksämäellä ja Varkaudessa. Näihin tilaisuuksiin osallistuneet noin 30 palvelukohteiden edustajaa ovat osaltaan tarkistaneet kohdetiedot ja tehneet esityksiä opastuksen järjestämiseksi. Esitykset on mahdollisuuksien mukaan otettu huomioon suunnitelmissa. Kuva 4-3. Palvelukohteiden toiminta saattaa päättyä vuosien varrella. Suunnitelman sisältö Suunnitelma koostuu (liite 1): - palvelukohdeluettelosta - suunnitelmakartoista ( 4 kpl 1: karttoja ja 4 kpl tarkempia detaljikarttoja 1:20 000). Palvelukohdeluettelo sisältää tiedot kohteista, palvelun sisällöstä (ehdotus viitoituksessa käytettäviksi päätunnukseksi ja sivutunnuksiksi), esityksen opastuksen toteuttamistavasta (opastustaulut, osoiteviitta). Suunnitelmakartat sisältävät esityksen opastettavista kohteista ja opastuksen laajuudesta. Kartoissa on eri väreillä kuvattu nykytilanne ja muutokset nykytilanteeseen.
23 Varkauden - Pieksämäen seudun palvelukohteiden opastussuunnitelma 23 PALVELUKOHTEIDEN OPASTUS Suunnitelman mukaan opastustauluin voidaan maanteiltä opastaa 86 kohdetta (taulukko 4-2), kun nykyisellään opastustauluin opastettuja kohteita on 77 kohdetta. Taulukko 4-2. Opastustauluin opastettaviksi esitettävät kohteet palvelun tyypin (päätunnus) ja kunnan mukaan. Päätunnus Kunta Yhteensä Joroinen Leppävirta Pieksämä- ki Varkaus a b 0 772c d 0 772e 0 772f a b c d e 0 774a b c d e 0 774f Yhteensä Kunnittain kohteita on seuraavasti: - Joroinen 9 kohdetta - Leppävirta 26 kohdetta - Pieksämäki 32 kohdetta - Varkaus 19 kohdetta.
24 24 Varkauden - Pieksämäen seudun palvelukohteiden opastussuunnitelma PALVELUKOHTEIDEN OPASTUS Eniten kohteita sisältyy seuraaviin arvioidun päätunnuksen mukaisiin ryhmiin: - opastuspiste (tunnus 711) 11 kohdetta - huoltoasema (tunnus 722) 9 kohdetta - hotelli tai motelli (tunnus 723) 8 kohdetta - uintipaikka (tunnus 773a) 7 kohdetta - museo tai historiallinen rakennus (tunnus 772a) 6 kohdetta - muu nähtävyys (tunnus 772f) 6 kohdetta. Suunnittelualueella on paljon osoiteviittaopastuksen kriteerit täyttäviä palvelukohteita. Nämä kohteet on esitetty suunnitelmakartoilla, mutta niille ei ole esitetty opastusreittejä, koska osoiteviitta tulee kohteen kohdalla lähimmälle yleiselle tielle. Osoiteviitalle voidaan tarvittaessa käyttää osoiteviitan ennakkomerkkiä, mikäli nopeusrajoitus on 80 km/h tai suurempi tai jos kohteeseen johtavasta liittymästä halutaan varoittaa ennakkoon. Osoiteviitalla ja tarvittaessa osoiteviitan ennakkomerkillä opastettavia kohteita on yhteensä 130 kohdetta (taulukko 4-3). Kunnittain kohteita on seuraavasti: - Joroinen 24 kohdetta - Leppävirta 23 kohdetta - Pieksämäki 56 kohdetta - Varkaus 27 kohdetta. Eniten kohteita sisältyy seuraaviin arvioidun päätunnuksen mukaisiin ryhmiin: - mökkimajoitus (tunnus 774a) 32 kohdetta - uintipaikka (tunnus 773a) 30 kohdetta - autokorjaamo (tunnus 721) 11 kohdetta - museo tai historiallinen rakennus (tunnus 772a) 11 kohdetta. Kuva 4-4. Mökkimajoitus on tyypillinen osoiteviittakohde. Uusien ohjeiden mukaan palvelukohteiden osoiteviitat ovat ruskeapohjaisia.
25 Varkauden - Pieksämäen seudun palvelukohteiden opastussuunnitelma 25 PALVELUKOHTEIDEN OPASTUS Taulukko 4-3. Osoiteviitalla ja tarvittaessa osoiteviitan ennakkomerkillä esitettävät kohteet palvelun tyypin (päätunnus) ja kunnan mukaan. Päätunnus Kunta Yhteensä Joroinen Leppävirta Pieksämä- ki Varkaus a b 0 772c d e 0 772f a b c 0 773d 0 773e 0 774a b c d e 0 774f Yhteensä Suunnitelman toteuttaminen Suunnitelma on ohjeellinen. Lopullisesti opastuksen toteuttaminen, toteuttamistapa, opastuksen sisältö ja opastuksen laajuus ratkaistaan lupahakemusten käsittelyvaiheessa. Tällöin tarkistetaan kohdetta koskevien tietojen oikeellisuus ja ajantasaisuus. Suunnitelma helpottaa ja nopeuttaa lupahakemusten käsittelyä. Samalla se antaa luvan hakijalle käsityksen opastuksen mahdollisuuksista ja laajuudesta. Suunnitelmassa on osoitettu kohteet, joiden opastus nähdään suunnitelman tekovaiheessa mahdolliseksi. Suunnitelma ei velvoita palvelukohteen haltijaa järjestämään opastusta, vaan tämä on yrittäjän tai muiden tahojen vapaassa harkinnassa.
Ahvenisto nähtävyydet Olympiakatu 18-20 13130 Kyllä Ei Ei Turuntie, Olympiakatu
Palvelukohde Opastussuunnitelma Huomatukset, perusteet Yritys/kohteen nimi Opastusryhmä Lähiosoite Postinro Opastustaulu Osoiteviitan ennakkomerkki Osoiteviitta Viitoituksen laajuus Kyllä/Ei ABC Hauho
PIRKANMAAN PALVELUKOHDEOPASTESELVITYS 2013
PIRKANMAAN PALVELUKOHDEOPASTESELVITYS 2013 Ammattikorkeakoulun opinnäytetyö Liikenneala Riihimäki, 6.6.2013 Markus Seppälä TIIVISTELMÄ RIIHIMÄKI Liikennealan koulutusohjelma Liikennesuunnittelu Tekijä